**Mór Városi Önkormányzat Képviselő-testületének**

**115/2025. (III.26.) határozata**

**a helyi civil szervezetek 2025. évi önkormányzati támogatásának elbírálása tárgyában**

Mór Városi Önkormányzat Képviselő-testülete, a településen működő helyi **civil szervezetek** működésének, szakmai programjai megvalósításának támogatását - Mór Városi Önkormányzat 2025. évi költségvetéséről szóló 4/2025.(II.21.) önkormányzati rendeletben e célra jóváhagyott **15.000 e Ft** előirányzat terhére - a határozat mellékletében foglaltak szerint állapítja meg.

A megállapított támogatások kifizetése banki átutalással történik a határozat mellékletében foglalt ütemezés szerint.

Azon szervezetek esetében, akik a 2024. évi támogatással nem, vagy nem megfelelően számoltak el, a 2025. évi támogatási szerződés nem köthető meg, a szervezet részére támogatás nem utalható.

A támogatási összeget legkésőbb 2025. december 31-ig kell felhasználni.

A támogatottak kötelesek a támogatás összegének felhasználásáról a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelet 10. §-a szerint legkésőbb 2026. január 31-ig elszámolni.

A Képviselő–testület felhatalmazza a polgármestert a támogatási szerződések aláírására.

Határidő: 2025.04.28.

Felelős: polgármester (Önkormányzati Iroda)

 Fenyves Péter Dr. Taba Nikoletta

 polgármester jegyző